Diari Oficial de la Generalitat Valenciana


Sumari del DOGV 4343, del 25-09-2002 (2002/9802)

Orde de 29 de juliol de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat Caxton College, de Puçol (València).
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2002/9802


Data del document
:   29-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Puçol
    * centre d'ensenyament
    * ensenyament privat

Orde de 29 de juliol de 2002, de la Conselleria de Cultura i Educació, per la qual es modifica l'autorització del centre docent britànic a Espanya anomenat Caxton College, de Puçol (València). [2002/A9802]
  
L'expedient ha sigut iniciat per la titularitat del centre, en sol·licitud de modificació de l'autorització del centre britànic per a alumnat espanyol i estranger denominat Caxton College, a Puçol (València).
  
L'Orde de 17 de gener de 2001 (DOGV de 16.02.2001), de la Conselleria Cultura i Educació, va modificar l'autorització del centre docent britànic a Espanya Caxton College, i la va deixar de manera definitiva des de Nursery (de 3 anys d'edat) fins a Year 11 (de 16 anys d'edat) i una capacitat total de 650 llocs escolars, i de manera temporal fins al 31 d'agost de 2001, per a impartir els cursos Year 12 (de 17 anys d'edat) fins a Year13 (de 18 anys d'edat), i una capacitat per als mencionats cursos de 100 llocs escolars.
  
En l'expedient consta la certificació del British Council sobre el resultat de la inspecció britànica, on es constata el compliment dels requisits per a l'autorització plena per a impartir des del curs Year 12 (de 17 anys d'edat) fins al curs Year 13 (de 18 anys d'edat), amb una capacitat per a 150 alumnes.
  
Vists la Llei Orgànica 8/1985, de 3 de juliol, (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu, i el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització al centre docent britànic denominat Caxton College, de Puçol (València), en els termes i condicions que s'indiquen i amb efectes des de l'inici del curs acadèmic 2001/2002.
  
Centre: Caxton College.
  
Codi: 20347810.
  
Domicili: carretera de Barcelona, sense número.
  
Localitat: Puçol.
  
Província: València.
  
Titular: General de Inmuebles y Construcciones, SA.
  
Ensenyaments autoritzats: currículum nacional d'Anglaterra i País de Gal·les
  
Té caràcter definitiu des del curs Nursery (de 3 anys d'edat) fins a Year 13 (de 18 anys d'edat), amb un total de 800 llocs escolars.
  
Alumnat autoritzat: espanyol i estranger.
  
Segon
  
El centre haurà d'impartir en els cursos equivalents als ensenyaments obligatoris del sistema educatiu espanyol el currículum de llengua i cultura espanyoles, així com de la llengua pròpia de la Comunitat Valenciana, establits per l'administració educativa, segons el que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà al que es disposa en la normativa reguladora d'homologació i convalidació de títols i estudis estrangers d'educació no universitària segons el que establix l'article 8 del Reial Decret 806/1993.
  
DISPOSICIÓ ADDICIONAL
  
La present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que es disposa en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des del sendemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des del sendemà de la notificació o publicació, segons corresponga.
  
València, 29 de juliol de 2002
  
El conseller de Cultura i Educació,
  
MANUEL TARANCÓN FANDOS